દ્વારકા નગરીમાં રહેતા તમામ લોકોએ પોતાના ખર્ચે પોતાના મકાનોને રંગબેરંગી રોશનીથી શણગાર્યા છે. રવિવારે સાંજે મંદિરના ચોકમાં ગ્રામીણ મહિલાઓ દ્વારા રાસ-ગરબાનો ભવ્ય કાર્યક્રમ યોજાયો હતો. રાત્રે 10 વાગ્યાથી જ મંદિરની બહાર ભાવિકોની લાંબી લાઈનો લાગી ગઈ હતી અને રાત્રે 12 વાગ્યાની શુભ ઘડી માટે ભાવિકો ધૂનમાં મગ્ન થયા હતા. કૃષ્ણજન્મ થતાં જ સૌએ એકબીજાને વધામણા આપીને આનંદ વ્યક્ત કર્યો હતો અને નંદ ઘેર આનંદ ભયોના નારા પોકાર્યા હતા.